Solbakken før FCKs nøkkeloppgjør: – Vi er små favoritter
– Vinner vi i morgen, har vi en kjempesjanse til å spille Europa etter jul. Det er viktigst, fastslår Ståle Solbakken over en kopp med boblevann med VG på et FCK-møterom i niende etasje i Parken. «1-1-seieren» mot Porto på første kampdag i Champions League betød at nordmannen fløy hjem med bonuspoeng fra Portugal – og masse selvtillit før kampen mot belgiske Club Brugge tirsdag kveld. Men foreløpig får det ikke Solbakken til å begynne å snakke om muligheten for å ta en av de to første plassene i den tilsynelatende åpne gruppen der Premier League-mester Leicester trolig er den største favoritten. Solbakken om Norge-jobben: Merkelig om jeg ikke vil være kandidat Derfor blir Brugge-kampen – Solbakkens 86. i europeisk sammenheng som FC København-sjef (inkludert kvalik) – avgjørende for resten av Europa-sesongen. – Vi er små favoritter. Uten at det betyr så mye, melder Solbakken på engelsk når han har flyttet seg til presserommet på den danske nasjonalarenaen – og presiserer at styrkeforholdet er motsatt når lagene møtes i Belgia senere i høst.I Champions League-gruppespillet står han overfor hjemmekamp nummer ti. Bare Real Madrid, samme sesongen som de ble mestere, har klart å ta tre poeng i Parken av de ni foregående motstanderne. Mens Barcelona, Juventus, Manchester United, Celtic, Benfica, Zenit, Galatasaray og Panathinaikos har prøvd og mislyktes. I den sammenhengen virker kanskje ikke Brugge fra Belgia like skremmende. – Spillerne har den følelsen i Parken. Og vi har 37 ligakamper på rad her uten tap. De har noen individuelle spillere vi ikke har. Og Brugge har tre ganger vårt budsjett. Men vi har en fair sjanse til å vinne, sier Solbakken. Han snakker om at det er to kontraster som møtes: Hans rendyrkede soneforsvar mot en mann-mann-tankegang hos belgierne. Tom Høglis gamle proffklubb åpnet med 0-3-tap mot Leicester og deltar i Champions League-gruppespillet for første gang på 11 år (da på Vålerengas bekostning). Kampprogrammet kan riktignok tale til FCKs ulempe. Etter omleggingen til 14 lag og sluttspill i den danske Superligaen er midtukekampene blitt flere – og siden Porto-kampen for 13 dager siden, har hovedstadslaget spilt søndag, onsdag, lørdag – og nå tirsdag. Den belgiske seriesyveren har hatt to seriekamper (den siste på fredag) og en cupkamp mot Lommel fra nivå to.– Vi har hatt et hardt program til nå, men fått rullert brukbart. Vi er mer bunnsolide nå, vinner kamper og spiller uavgjort, mens vi i starten på sesongen spilte fantastisk fotball og vant, billedlegger Solbakken. – Hvor høyt på din liste kommer 1-1-kampen i Porto? – Veldig høyt. Like mye på grunn av prestasjonen som resultatet. Vi åpner bra, får 0-1 imot, dominerer likevel kampen, men får ikke mål på en eller to sjanser. Så får vi 1-1, får utvisningen og må omorganisere. Så det er like mye prestasjonen som resultatet, sier Ståle Solbakken. PS! Norske Tom Høgli starter trolig på benken for FC København tirsdag kveld.
1-1-bragden i Porto skaper mulighet for et nytt Champions League-eventyr for Ståle Solbakken (48) og FC København. Nordmannen er mest opptatt av å kunne kontrollere tredjeplassen i gruppen. nytt Champions League-eventyr for Ståle Solbakken (48) og FC København. Nordmannen er mest opptatt av å kunne kontrollere tredjeplassen i gruppen.